Številka: 610-20/2024-3340-16

**Vsebinsko in finančno poročilo**

**Nacionalnega sveta za kulturo za leto**

 **2024**

Ljubljana, januar 2025

1. **UVOD**

Nacionalni svet za kulturo je v skladu z Zakonom o uresničevanju javnega interesa za kulturo neodvisno telo, ki usmerja nacionalno strategijo za kulturo. Opravlja zlasti naslednje naloge:

* spremlja in ocenjuje vpliv kulturne politike na kulturni razvoj,
* daje mnenje k nacionalnemu programu za kulturo in letnim poročilom o njegovem izvajanju,
* obravnava predloge zakonov in drugih predpisov s področja kulture ter tistih, ki zadevajo tudi področje kulture,
* daje pobude in predloge za urejanje posameznih vprašanj na področju kulture.

V prejšnjem mandatnem obdobju, ki se je pričelo 26. septembra 2019 in sklenilo 26. septembra 2024, so Nacionalni svet za kulturo sestavljali: Uršula Cetinski, predsednica in člani Mitja Čander, Uroš Reiter, dr. Maša Jazbec, dr. Aleš Pavlin, Jurij Krpan ter Marko Vatovec.

Skladno s 16. členom Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) je Državni zbor RS dne 19. junija 2024 sprejel Sklep o imenovanju predsednice in članov Nacionalnega sveta za kulturo za obdobje petih let.

V trenutnem mandatnem obdobju, ki se je pričelo 27. septembra 2024, Nacionalni svet za kulturo sestavljajo: Jurij Krpan, predsednik in člani dr. Kaja Širok, Majda Širca Ravnikar, Tanja Petrič, Uroš Korenčan, Martin Srebotnjak ter Franci Krevh.

Ministrstvo za kulturo RS, je na podlagi 3. odstavka 16. člena Zakona o uresničevanju javnega interesa za kulturo za sekretarja sveta določilo Anžeta Zormana.

Kontaktni naslov:

Nacionalni svet za kulturo

Maistrova 10, 1000 Ljubljana

e-naslov: nsk.mk@gov.si

spletna stran: <https://www.gov.si/zbirke/delovna-telesa/nacionalni-svet-za-kulturo/>

1. **VSEBINSKO POROČILO**

Prejšnji Nacionalni svet za kulturo je na svoji 29. redni seji, 4. marca 2024, sprejel Program dela in finančni načrt za leto 2024.

Na podlagi 22. člena Poslovnika Nacionalnega sveta za kulturo je ministrica za kulturo dr. Asta Vrečko dne 3. aprila 2024 sprejela Sklep o potrditvi Programa dela in finančnega načrta Nacionalnega sveta za kulturo za leto 2024.

Nacionalni svet za kulturo se je v letu 2024 sestal na štirih rednih in eni dopisni seji. Vse redne seje so bile odprte za javnost.

|  |
| --- |
| **29. seja prejšnjega Nacionalnega sveta za kulturo - redna: 4. marec 2024** |
| Osrednje teme:  | **Položaj nevladnih organizacij in samozaposlenih v kulturi** |
| Dnevni red: | **1. Potrditev zapisnika 28. seje Nacionalnega sveta za kulturo****2. Položaj nevladnih organizacij in samozaposlenih v kulturi****3. Komentarji k predlogu Akcijskega načrta 2024-2027 za Resolucijo o nacionalnem programu za kulturo 2024-2027****4. Potrditev Vsebinskega in finančnega načrta Nacionalnega sveta za kulturo za leto 2024****5. Razno** |
| Sklepi (na podlagi točk dnevnega reda): | Ad 1. Nacionalni svet za kulturo potrjuje zapisnik 28. seje Nacionalnega sveta za kulturo.Ad 2. Nacionalni svet za kulturo poziva vlado Republike Slovenije, da sredstva za kulturo v najkrajšem možnem času poveča na 2.2% celotnega proračuna.Ad 2. Nacionalni svet za kulturo poziva vlado Republike Slovenije in Ministrstvo za javno upravo, da v najkrajšem možnem času uredita stanje t.i. »matching funds« ter izplačata povračila tistim, ki so svoje projekte že zaključili še pred ureditvijo stanja.Ad 3. Nacionalni svet za kulturo se je seznanil z vsebino dokumenta in o njem razpravljal. Svet od Ministrstva za kulturo pričakuje, da bo upoštevalo čim več predlogov, ki so jih podali člani sveta.Ad 4. Nacionalni svet za kulturo potrjuje Vsebinski in finančni načrt Nacionalnega svet za kulturo za leta 2024.Ad 5. Nacionalni svet za kulturo se je seznanil z razvojno strategijo sodobnega plesa, katere osrednji ukrep je ustanovitev novega javnega zavoda za sodobni ples do konca leta, in sicer po modelu, ki v Sloveniji še ni preizkušen (ni razvidno, če se zgleduje po kakšnem že znanem modelu ali bo šlo za slovenski unikum). Ministrstvu za kulturo predlagamo, da pred ustanovitvijo javnega zavoda za sodobni ples oblikuje natančen strateški dokument, v katerem naj se opredeli programsko in poslovno delovanje javnega zavoda z vsemi specifikami in zagotovljenimi viri delovanja. Definirana naj bo tudi prostorska umeščenost delovanja in kadrovski načrt. Potrebno je ustvariti stabilno organizacijsko strukturo in se izogniti nedelujoči tvorbi.Ad 5. NSK je na seji 4. 3. 2024 obravnaval Predlog zakona o spremembah in dopolnitvah Zakona o javni rabi slovenščine. Predlagamo, da se črta prvi odstavek 11. člena, ki določa, da se 1. odstavek novega 15. a člena začne uveljavljati 18 mesecev od uveljavitve tega zakona, če gre za operacijske sisteme in grafične uporabniške vmesnike v elektronskih napravah, oziroma 30 mesecev od uveljavitve tega zakona, če gre za govorne uporabniške vmesnike v elektronskih napravah. Ni razloga, da se ta člen začne uporabljati 18 oz. 30 mesecev po sprejemu zakona, saj tehnologija omogoča, da je slovenski jezik v te naprave mogoče vnesti že sedaj oz. takoj po uveljavitvi zakona. |

|  |
| --- |
| **30. seja prejšnjega Nacionalnega sveta za kulturo - dopisna: 22. – 24. april 2022** |
| Osrednje teme:  | **Potrditev zapisnika**  |
| Dnevni red: | **1. Potrditev zapisnika 29. seje z dne 4. marca 2024** |
| Sklepi (na podlagi točk dnevnega reda): | Ad 1. Nacionalni svet za kulturo potrjuje zapisnik 29. seje Nacionalnega sveta za kulturo. |

|  |
| --- |
| **1. seja novega sestava Nacionalnega sveta za kulturo – redna: 22. 10. 2024** |
| Osrednje teme:  | **Predlog Zakona o spremembah in dopolnitvah Zakona o uresničevanju javnega interesa za kulturo** |
| Dnevni red: | **1. Pregled obravnavanih tem in sprejetih sklepov v času predhodnega sklica Nacionalnega sveta z kulturo (2019-2024)****2. Predlog Zakona o spremembah in dopolnitvah Zakona o uresničevanju javnega interesa za kulturo (ZUJIK-I)****3. Načrtovanje vsebinskega in finančnega načrta Nacionalnega sveta za kulturo za leto 2025****4. Načrtovanje preostalih sej in obravnavanih tematik v letu 2024** **5. Spremembe Poslovnika Nacionalnega sveta za kulturo** |
| Sklepi (na podlagi točk dnevnega reda): | Ad 2. Nacionalni svet za kulturo se je seznanil z ZUJIK I in ministrstvu predlaga, da se bolj jasno formulira člen, ki uvaja drsni cenzus za samostojne delavce v kulturi.Ad 2. Ministrstvu se predlaga, da v okviru ZUJIK I bolje pojasni, kakšne so naloge Kulturniške zbornice Slovenije in kako bo potekalo njeno financiranje.Ad 2. Ministrstvu se predlaga, da preveri možnosti več kot tretjinskega spreminjanja strateškega načrta javnega zavoda ob prihodu novega direktorja.Ad 2. Ministrstvu se predlaga, da preveri smiselnost opredelitve na poklicne in prostočasne nevladne organizacije v ZUJIK I.Ad 2. Ministrstvu se predlaga, da razmisli, kako bi sistematično razvijalo vključevanje kulture v programe drugih ministrstev.Ad 2. Ministrstvu se predlaga razmislek o prenosu pooblastil iz Kulturniške zbornice na strokovna stanovska društva in se posledično izogne možni politični odločitvi o statusu samozaposlenih. |

|  |
| --- |
| **2. seja novega sestava Nacionalnega sveta za kulturo – redna: 28. 11. 2024** |
| Osrednje teme:  | **Predstavitev raziskave Mednarodna primerjalna analiza modelov ocenjevanja programov in projektov…** |
| Dnevni red: | **1. Potrditev dnevnega reda;****2. Predstavitev raziskave Mednarodna primerjalna analiza modelov ocenjevanja programov in projektov, sofinanciranih iz javnih sredstev v Franciji, na Češkem in Danskem (naročnik Nacionalni svet za kulturo).****3. Potrditev zapisnika 1. seje Nacionalnega sveta za kulturo;****4. Predstavitev odgovorov Ministrstva za kulturo glede sklepov iz 1. seje Nacionalnega sveta za kulturo;****5. Razno** |
| Sklepi in pobude (na podlagi točk dnevnega reda): | **Ad 1.** Nacionalni svet za kulturo se je seznanil z dnevnim redom. Člani nacionalnega sveta za kulturo potrjujejo spremembo v vrstnem redu dnevnega reda 1. seje.Ad 2. Nacionalni svet za kulturo se je seznanil s predstavitvijo raziskave Mednarodna primerjalna analiza modelov ocenjevanja programov in projektov, sofinanciranih iz javnih sredstev v Franciji, na Češkem in Danskem. Člani so podali svoja mnenja in pričakujejo, da bo Ministrstvo za kulturo preučilo možnost implementacije dobrih praks, ki jih je raziskava razkrila.Ad 3. Nacionalni svet za kulturo potrjuje zapisnik 1. seje Nacionalnega sveta za kulturo.Ad 4. NSK se je seznanil z odgovori Ministrstva za kulturo na sklepe prve seje ter sprejel njihovo vsebino.Ad 4. Ministrstvo za kulturo se je zavezalo, da bo na naslednji seji podalo podrobnejši odgovor glede izjemnih pokojnin in razločevanja med profesionalnimi ter ljubiteljskimi nevladnimi organizacijami.Ad 5. V poslovnik NSK se v 9. člen doda določilo, da seje NSK lahko potekajo tudi na daljavo. |

|  |
| --- |
| **3. seja novega sestava Nacionalnega sveta za kulturo – redna: 17. 12. 2024** |
| Osrednje teme:  | **Program dela in finančni načrt za leto 2025** |
| Dnevni red: | **1. Potrditev dnevnega reda;** **2. Potrditev zapisnika 2. seje Nacionalnega sveta za kulturo;****3. Odgovor predstavnika Ministrstva za kulturo na sklepe 2. seje NSK;****4. Program dela in finančni načrt za leto 2025;****5. Razno.** |
| Sklepi in pobude (na podlagi točk dnevnega reda): | Ad 1. Nacionalni svet za kulturo se je seznanil z dnevnim redom. Člani NSK potrjujejo dnevni red 3. seje.Ad 2. Nacionalni svet za kulturo je potrdil zapisnik 2. Seje sveta.Ad 4. Nacionalni svet za kulturo potrjuje program dela za leto 2025. |

1. **FINANČNO POROČILO**

Ministrica za kulturo, dr. Asta Vrečko, je 3. 4. 2024 sprejela Sklep o potrditvi Programa dela in finančnega načrta Nacionalnega sveta za kulturo za leto 2024. S sklepom je svetu odobrila sredstva v višini **5.355,00 evrov**.

Sredstva so bila porabljena kot sledi:

|  |  |  |
| --- | --- | --- |
| **1. SEJNINE in AVTORSKI HONORARJI** | **PLAN EUR** | **REALIZACIJA EUR** |
| **Sejnine in povračilo potnih stroškov članov:**  |  |  |
| člani: 50,00 EUR (bruto)  | 2.905,00 | 1.601,43 |
| predsednik: 65,00 EUR (bruto) za 4 redne seje |  |  |
|  |
| **2. SPLOŠNI STROŠKI DELOVANJA** |   |   |
| **Snemanje sej** | 450,00 | 0,00 |
| predvidoma za izvedbo sej na lokaciji, kjer ni snemalne naprave |
| 150 EUR/seja (3 seje) |
| **3. NEPREDVIDENI STROŠKI** |  |  |
| drugi nepredvideni stroški, ki so vezani na morebitne dodatne seje oziroma konkretne pobude, prošnje in naloge oz. prevozne stroške | 2.000,00 | 0,00 |
|  | ***5.355,00*** | 1.601,43 |
| **SKUPAJ VSI STROŠKI** |

Stroški so bremenili postavko Ministrstva za kulturo št. 131108 – stroški strokovnih komisij.

Jurij Krpan

predsednik Nacionalnega sveta za kulturo